પાઉલો કોલ્હોની ‘અલકેમીસ્ટ’માં એક ક્વોટ છેઃ When you want something all the universe conspires in helping you to achieve it. જેની ચોરી કરીને ‘ઓમ શાંતિ ઓમ’ ફિલ્મ માટે ડાયલોગ લખાયોઃ कहते हैं अगर किसी चीज़ को दिल से चाहो तो पूरी कायनात उसे तुमसे मिलाने की कोशिश में लग जाती है। આ વાતનું જીવતુ-જાગતું ઉદાહરણ એ છે કે જે છોકરી વર્ષો પહેલાં રોયલ પેલેસની બહાર ફોટા પડાવે એ જ છોકરી એ જ રોયલ પેલેસની પૌત્રવધુ બને. મેગનના કેસ પરથી એક તારણ એવું કાઢી શકાય કે કોઈ પણ બહાનું કે અવરોધ હોય, મોટા સપના જુઓ કારણ કે સપનાઓ સાચા થાય છે. આપણી સ્ત્રી પણ સપના જુએ છે, પણ ખળખળ વહેતી નદી જેવી સ્ત્રી ક્યારેક કોઈ કારણસર થીજી જાય છે, અને એનામાં બરફ તોડવાની તાકાત છે એ ભૂલી જાય છે. એ કારણ કોઈ પણ હોઈ શકે. કપરા સંજોગોમાં નારીને જીગર અને હિંમત આપવામાં આવે તો ભલભલાના હાંજા ગગડાવી દે.